**Odgovor na svetniško vprašanje svetnika Mladena Novkovića (Pismo občana)**

Spoštovani,

v zadevi vašega vprašanja oziroma prošnje za povrnitev stroškov za zamenjavo oken v stanovanju v lasti Občine Tržič na naslovu Podvasca 7, Tržič, v katerem prebivate, vas obveščamo, da je na podlagi vašega dopisa žal težko ugotoviti natančno časovnico ter podrobnosti dogodkov, ki naj bi se zgodili pred 20 leti, prav tako pa po preverjanju evidenc nismo našli vašega pravočasnega zahtevka za povračilo stroškov zamenjave predmetnih treh oken v stanovanju na naslovu Podvasca 7, Tržič.

Hkrati vas obveščamo, da je vaš zahtevek žal že zastaral, saj gre po vašem opisu za dogodek izpred 20 let, splošni zastaralni rok v skladu z 346. členom Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) pa je 5 let.

Občinska uprava